Anna of Te North annoncerer næste og andet album | bandsoftomorrow.com
Log ind
Bliv medlem
FAQ
Nyheder
Interviews
Guides
Anmeldelser
Ugens upcoming
Kontakt
Nyheder
Interviews
Guides
Anmeldelser
Ugens upcoming
Kontakt
Search:
Anna of Te North annoncerer næste og andet album
Posted at h in Nyheder by Björk Brandt Aabling
Foto: PR
Den aktuelle sangerinde Anna of Te North annoncerer et nyt album i samme navn som sin seneste single "Dream Girl".
Vi har før vist vores begejstring for Anna of Te North bestående af Anna Lotterud og producer Brady Daniell-Smith, og derfor er vi helt oppe at ringe over nyheden, om at deres nye og andet album Dream Girl lander allerede den 25. oktober.
Det går strygende for nordmanden og hendes new zealandske producer, der både har samarbejdet med Tyler, Te Creator, Rejjie Snow, turneret med Anderson Paak og senest udgivet en single med Shakeships. Derfor kunne det sagtens tænkes, at der skulle være nogle fede samarbejder på det nye album. Albummet fra 2017 Lovers har også modtaget stor ros og det hele kulminerede da titelsangen, på albummet af samme navn, blev spillet i en populær Netflix fim og derefter dagligt stadig bliver streamet over 100.000 gange. Man kan altså roligt snakke om en nordisk musiker, der springer rammerne og høster opmærksomhed i udlandet.
Forventningerne til albummet er da også store, og at dømme ud fra singlen i samme navn, bliver albummet et signaturisk album for dem. Bløde, poppede og milde toner flyder over højtaleren på nummeret "Dream Girl" og giver dig sommerfugle i maven og et smil på læben. Outroen til nummeret hvor Anna synger "la da da da da da…" efterlader én i en lille boble af ekstase og romantiske tanker.
Anna of Te North elsker at synge om kærlighed og store følelser, hvilket også er tilfældet på dette track. Man bliver som altid betaget af Anna Lotterud's fine vokal og Brady Daniell-Smith's elskværdige beats. På denne sang er temaet mere uafhængigt fordi Anna Of Te North synger om at være kvinde i dag og ikke at have brug for en partner for at føle sig noget værd, og at ens romantiske forhold ikke skal definere ens personlighed.
Imens vi venter i spænding på albummet Dream Girl kan du lytte til singlen her:
Tags:
Anna of te North
Björk Brandt Aabling
bjorkaabling@bandsoftomorrow.com
Annonce
Seneste nyheder
Ugens Uimodståelige // Uge 40
Ti sange der har formet Aysay
Drøm dig til det store lærred med TERESE
Det regner med ostepops over Turquoise Sun
En helt almindelig hverdag eller?
Silvia er tilbage med din trøje på
Ugens uimodståelige
Annonce